186 



somhed, kan man sige sig selv; Oversættelser, Udtog og Anmel- 

 delser af hans Afhandlinger findes derfor ogsaa i mange af 

 Datidens Tidsskrifter; jeg skal imidlertid ikke standse ved dem 

 her, men kun berøre de Uddrag, som Lund selv gjorde af de 

 første af de under Titel af »Blik paa Brasiliens Dyreverden før sidste 

 Jordomvæltning » i Selskabets Skrifter trykte Afhandlinger, og som 

 han tilsendte Annales des Sciences naturelles i Aarene 1839 og 

 og 1840. Paa Grund af Sproget, paa hvilket disse Udtog ere 

 skrevne, og ikke mindre paa Grund af det nysnævnte højtansete 

 Tidsskrifts store Udbredelse, have de utvivlsomt bidraget sær- 

 deles meget til hurtigt at gjøre Lunds Opdagelser bekjendte 

 langt ud over vort eget lille Lands Grænser; men netop derfor 

 maa det beklages, at han ikke vedblev at meddele Tidsskriftets 

 Redaktion nogen Oversigt ogsaa over Gangen i hans senere 

 Undersøgelser; thi Følgen er bleven, at især franske, men 

 ogsaa andre Forfattere have overset de forskjellige Berigtigelser 

 til de første Afhandlinger, som hans senere Arbejder have bragt, 

 og at de derfor endnu stedse selv i den allernyeste Tid vedblive 

 at gjentage Fejltagelser, som allerede ere rettede for næsten en 

 Menneskealder siden. 



I sine Breve fra Rejsen med Riedel og fra de første Aar 

 af sine Iluleundersøgelser omtaler Lund kun sjælden sit Befin- 

 dende; men i 1841 begynder der at vise sig en Forandring i 

 saa Henseende; han antyder Nødvendigheden af, at Hensynet til 

 hans Sundhed maa blive det afgjørende ved hans Fremtidsplaner, 

 og 1842 tog han en hjemsendt Ansøgning til Kongen om en 

 aarlig Understøttelse til sin Tegner igjen tilbage, fordi han troede 

 sig ude af Stand til at fortsætte sine Huleundersøgelser, hvortil 

 en slig Understøttelse vilde forpligte ham. Imidlertid ophørte 

 han dog ikke strax med disse. Samme Aar blev nemlig hans 

 rolige Liv forstyrret ved en Revolution i Provindserne Såo-Paulo 

 og Minas-Geraes, som udbredte sig netop til den Egn, hvor 

 han boede, og fremkaldte et iøvrigt meget ubetydeligt Sammen- 

 stød mellem Regjeringstropperne og Oprørerne ved Lagoa-Santa; 



